Adeg d netta i d asentel agejdan n tsekla tanaglant»34. Rnu γer waya, ameγri n wugal yettaf iman-is deg tγuri n wungal, d tawsit i izemren ad t-tawi akin i tlisa i tillawt, ad tezger yis-s akud akked d wadeg ilawayen i deg yella. Jean George, yerra-d azal i temsalt-a, ladγa mi dyenna seg zik imusnawen setɛarfen s wazal-a i swayes yezmer wungal ad t-yexdem deg yimeγri, yenna-d: «Gar tulmisin timelḥanin swayes yettwassen wungal seg zzman aqdim, tazmert-ines ad yawi imeγri γer wakud niḍen d wadeg niḍen, ur llin d wid-nni n yimeγri»35.